Систем органа за циркулацију (крвоток)

**Циркулација** (крвоток) – проток крви кроз тело; чине га крвни судови повезани у затворену мрежу којима крв стално циркулише захваљујући контракцијама срца.

**Крв** – течно везивно ткиво састављено од крвне плазме и крвних ћелија, познатијих као крвна зрнца

**Крвна плазма** – течност састављена од воде (90%) и минералних соли, протеина, шећера, хормона, одбрамбених протеина…

**Крвне ћелије (крвна зрнца)**

1. Еритроцити – црвена крвна зрнца – сочивастог облика и не садрже једро. У еритроцитима се налази протеин **хемоглобин** који садржи гвожђе које лако везује кисеоник и угљен – диоксид.
2. Леукоцити – бела крвна зрнца – имају улогу у одбрани организма од болести и спречавању инфекција. Имају могућност да обухватају микроорганизме и да их разграђују у својој цитоплазми.
3. Тромбоцити – крвне плочице – омогућавају згрушавање крви

**Згрушавање крви (коагулација)** – нагомилавање тромбоцита на месту повреде крвног суда, међусобно слепљивање и образовање крвног угрушка око кога се формира краста,

**Крвни судови**

1. Артерије – одводе крв из срца ка свим органима у телу; у њима је крв богата кисеоником

Највећа артерија се назива **аорта**

1. Вене – доводе крв у срце; у њима је крв богата угљен – диоксидом
2. Капилари – најситнији крвни судови који омогућавају размену гасова и супстанци између крви и ткива.

**Срце**

* мишићни орган састављен од две преткоморе и две коморе.
* преткоморе и коморе раде наизменично
* крв из преткоморе иде у комору
* срчани залисци – спречавају враћање крви из коморе у преткоморе

(затварање зализака је звук који чујемо као откуцај срца)

Задатак:

* препишите лекцију у свеску
* на основу слике из уџбеника на стр. 141 и знања из система за крвоток, опишите мали и велики крвоток. У опису будите детаљнији тако што ћете писати из које коморе каква крв излази у који крвни суд и докле иде… нпр. *Из леве коморе крв богата кисеоником улази у аорту која се грана на више артерија које крв одводе до свих органа и ћелија (сад питање је зашто… то је домаћи од прошлог часа)*



Домаћи опет можете урадити у свесци (сликати) или у Word документу и урађене радове ми пошаљите до уторка, 31. марта у ваш разред у Гугл учионици.

Линкови и видео снимци који су вам помоћ у разумевању градива:

<https://mojaskola.rtsplaneta.rs/show/1358149/531/os7-biologija-sistem-organa-za-krvotok-obrada-i-razmenu-gasova-obrada>

<https://youtu.be/X5q-lmXAdoI?list=PLxl6mqrIwO9Kc38pF2sD2muEWC4RPcm2K>

Желим вам добро здравље и успешан рад!

Наставница биологије